131 PARMENIDIS, TELES1I, 



sub dio refrigeretur a frigore, quod globus terrae 

 perpetuo emittit et efflat. Quin etiam aerem 

 nostrum communem tenui quadam coelestium dote 

 insigniri, cum habeat nonnihil in se lucis ; quod ex 

 visu animalium, quae noctu et in locis obscuris 

 cernere possunt, ostenditur. Atque talis est Telesio 

 dispositionis materiae series, in mediis videlicet ; si- 

 quidem extrema, videlicet ex altera parte corpora 

 dura et rigida, ex altera ignis ipse, tanquam termini 

 mediorum non recensentur. Sed praeter hosce gra- 

 dus simplices, magnam aucupatur diversitatem in 

 dispositione materiaa ex corpore similari et dissimi- 

 lari, cum scilicet portiones materias in uno corpore 

 compositas et coadunataa, vel ad unum ex gradibus 

 supra-dictis aequaliter referri possunt, vel ad diversa 

 impariter. Longe enim maximam inde sequi in 

 operatione caloris differentiam. Itaque quartam 

 illam differentiam necessario adhiberi ex natura ac 

 etiam positura corporis, in quod calor agat, clausa, 

 aut porosa et aperta. Quando enim in aperta et ex- 

 posita operatur calor, operatur seriatim et per singu- 

 la, attenuando et simul educendo et separando. Cum 

 vero in occlusa et compacta, operatur secundum to- 

 tum, et secundum massam, nulla facta jactura calo 

 ris, sed calore novo et vetere se conjungentibus et 

 plane conspirantibus, unde fit, ut potentiores et 

 magis intrinsecas et exquisitas alterationes et subac- 

 tiones conficiat. Verum de hoc plura mox dicentur, 

 c,um de modo subactionis disseremus. Sed interim 

 satagit et aestuat Telesius, et miris modis implicatur, 

 ut expediat modum divortii et separationis qualita- 



